缘起偈 诸法从缘起,如来说是因。 彼法因缘尽,是大沙门说。 无常偈 诸行无常,是生灭法。 生灭灭已,寂灭为乐。 七佛通戒偈 诸恶莫作,诸善奉行。 自净其意,是诸佛教。 香偈 戒香定香解脱香,光明云台遍法界。 供养十方无量佛,见闻普熏证寂灭。 三力偈 以我功德力,如来加持力, 及与法界力,周遍众生界。 三谛偈 众因缘生法,我说即是空, 亦为是假名,亦是中道义。 涅盘经 本有今无,本无今有。 三世有法,无有是处。 回向偈 愿以此功德,庄亚佛净土。 上报四重恩,下济三途苦。 若有见闻者,悉发菩提心。 消除宿业障,同登无上觉。 布施偈 能施所施及施物,于三世中无所得。 我今安住最胜心,供养一切十方佛。 诞生偈 天上天下,唯我独尊。 今兹而往,生分已尽。 黄昏偈 此日已过,命即衰减, 如少水鱼,斯有何乐? 初夜偈 白众等听说,初夜无常偈; 烦恼深无底,生死海无边; 度苦船未立,云何乐睡眠? 勇猛能精进,摄心常在禅。 四第一偈 无病第一利,知足第一富, 善友第一亲,涅盘第一乐。 施舍得道偈 虽得积珍宝,嵩高至于天。 如是满世间,不如见道迹。 不善像如善,爱而似无爱。 以苦为乐像,狂夫之听厌。 菩萨行偈 常当摄身行,而不杀盗淫, 不两舌恶口,不妄言绮语, 心不贪邪欲,无恚不毒想, 舍离诸邪见,是为菩萨行。 慈悲心偈 常行于慈心,去除怨恨想; 大悲感众生,悲惜化泪雨。 修行大喜心,同已所得法; 拥护以道意,乃应菩萨行。 目连说方便偈 当速求方便,于此佛法众, 当除生死患,如象食竹叶, 若于此佛法,修诸无欲业, 已除诸尘劳,亦尽若源本。 法身舍利偈 诸法因缘生,缘谢法还灭。 吾师大沙门,常作如是说。 佛祖开示婆罗门偈 所行非常,谓法兴衰; 夫生辄死,此灭为乐。 药师佛谈粥偈 持戒清净人所奉,恭敬随时以施粥。 十利饶益于行者,色力寿乐辞清辩。 宿食风除饥渴消,是名为药佛所说。 妙色王求法偈 由爱故生忧,由爱故生怖; 若离于爱者,无忧亦无怖。 善宿王感化魔王偈 作福不作恶,皆由宿行法, 终不畏死经,如船截流渡。 世亲止欲偈 趣求诸欲人,常起于希望。 诸欲若不遂,恼坏如箭中。 莫贪淫欲偈 勇者入定观,身心所与尘, 见已生秽恶,如彼彩画瓶。 水中捞月偈 此诸痴猕猴,为彼愚导师。 悉堕于井中,救月而溺死! 神秀悟禅偈 身是菩提树,心如明镜台。 时时勤拂拭,莫使惹尘埃。 慧能悟禅偈 菩提本无树,明镜亦非台。 本来无一物,何处惹尘埃? 慧能论禅不在坐偈 生来坐不卧,死去卧不坐, 一具臭骨头,何为立功课? 庭前柏树子偈 出入云闲满太虚,元来真相一尘无。 重重请问西来意,唯指庭前一柏树。 释迦牟尼说倒惑偈 未香以涂身,并熏衣缨络。 倒惑心亦尔,谓从已身出。 如彼丑陋婢,见影谓已有。 庞蕴举家修行偈 世人多重金,我爱刹那静。 金多乱人心,静见真如性。 王安石论戏场偈 诸优戏场中,一贵复一贱。 心知本相同,所以无欣怨。 苏轼地狱变相偈 我闻吴道子,初作丰都变; 都人惧罪业,两月罢屠宰。 此画实无相,笔墨假和成; 譬如说食饱,何处生怖汗? 乃知法界性,一切唯心造; 若人了此言,地狱自破碎。 苏辙呈顺禅师偈 中年悟道觉前非,邂逅相逢老顺师。 搐鼻经参真面目,掉头不受别钳锥。 枯藤破衲师何事,白酒青盐我是谁。 惭愧东轩残月上,一杯甘露滑如饴。 黄庭坚自赞偈 似僧有发,似俗无尘, 作梦中梦,见身外身。 宋濂赞永明延寿偈 我与导师有宿因,般若光中无去来。 今观遗像重作礼,忽悟三世了如幻。 灵山一会犹俨然,愿证如如大圆智。 张拙随顺世缘偈 光明寂照遍河沙,凡圣含灵共我家。 一念不生全体现,六根才动被云遮。 爱欲缠绵偈 如火盖干薪,增长火炽然; 如是受乐者,爱火转增长。 薪火虽炽然,人皆能舍弃; 爱火烧世间,缠绵不可舍。 六祖得法偈 菩提本无树 明镜亦非台 本来无一物 何处惹尘埃 六祖